大檳城

大檳城都市區係馬來西亞半島北部最大嘅都市區，由檳城州、吉打州南部地區同霹靂州北部地區組成，並以檳城首府佐治市作為中心。就係因為咁，都市區亦叫做「喬治市都市區」。

大檳城係馬來西亞主要人口聚集區之一，大約有2.5到3百萬居民。另外，都市區亦係西馬北部最大嘅都市區，同埋國內其中一個「製造業強區」，其中檳島嘅峇六拜係各大電子同工程公司聚集地，所以亦叫做「東方矽谷」。佐治市係一個畀聯合國教科文組織列為世界文化遺產嘅城市，同時亦係東南亞最受歡迎嘅主要旅遊景點之一，同時又係西馬北部嘅金融中心。

檳城州係馬來西亞人口密度最高嘅州屬，密度為每平方公里1,490人，係全馬最高度城市化嘅州屬之一。檳城州喺2015年攞到90.8%城市化水平。

大檳城有良好基礎設施。檳城國際機場提供多條航線往返東南亞同東亞各個主要城市。檳威海峽之間有兩座跨海大橋，分別係檳威大橋同埋檳威第二大橋同馬來西亞半島銜接，並提供渡輪服務來往兩地。

定義 
大檳城涵蓋範圍包括成個檳城州、吉打州南部地區同霹靂州北部。根據官方定義，都市區範圍南至霹靂州吉輦縣。

檳城州首府係喬治市，佢係大檳城都市區咁多個城市之中發展最蓬勃興旺同高度城市化嘅地區。其他主要城市包括檳島南部峇六拜同喺檳島西岸浮羅山背。

北海係作為威省嘅中心，而其他威省主要城鎮包括大山腳、高淵同甲拋峇底；吉打州南部城鎮有雙溪大年、居林同萬拉峇魯。

地方政府
大檳城地方政府有以下：

檳城州
 檳島市政廳
 威省市議會

吉打州
 雙溪大年市議會
 居林市議會
 萬拉峇魯縣議會

霹靂州
 吉輦縣議會

人口

大吉隆坡
大倫敦
大多倫多地區
三藩市灣區
粵港澳大灣區

檳城